ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013330
ขอให้ปรับปรุงการให้บริการของเจ้าหน้าที่สำนักงานเขตหนองแขม แขวงหนองค้างพลู เขตหนองแขม กรุงเทพมหานคร เนื่องจากวันที่ 31 มีนาคม 2566  เวลาประมาณ 15.20 น. ผู้ร้องได้เดินทางไปยังสำนักงานเขตหนองแขม เพื่อไปขอคัดสำเนารายการทะเบียนราษฎร โดยได้ติดต่อกับเจ้าหน้าที่ 3 คน โดยบุคคลที่ 1 เพศหญิง แผนกประชาสัมพันธ์ (ไม่ทราบชื่อ-นามสกุล) อายุประมาณ 20-30 ปี ผิวดำแดง (ไม่ทราบสูงแน่ชัด) ซึ่งเจ้าหน้าที่คนดังกล่าวไม่สวมหน้ากากอนามัย ซึ่งห้อยหน้ากากอนามัยไว้ที่ติ่งหูด้านซ้าย (ตามผู้ร้องแจ้ง) บุคคลที่ 2 เพศชาย (ไม่ทราบชื่อ-นามสกุล) อายุประมาณ 20-30 ปี สูงประมาณ 170 เซนติเมตร ผิวขาว ตาตี่ (ตามผู้ร้องแจ้ง) ซึ่งเจ้าหน้าที่คนดังกล่าวจะอยู่ด้านหลังแผนกประชาสัมพันธ์และไม่สวมหน้ากากอนามัย ซึ่งผู้ร้องแจ้งว่าเจ้าหน้าที่ทั้งสองคนควรสวมหน้ากากอนามัย ทำให้ไม่เหมาะสม เพราะยังอยู่ในช่วงโรคติดเชื้อไวรัสโคโรนา (COVID-19) ต่อมาผู้ร้องจึงได้เดินไปสอบถามเจ้าหน้าที่ อยู่ในสำนักงานเขตหนองแขม (ไม่ระบุรายละเอียดของเจ้าหน้าที่) ซึ่งผู้ร้องได้สอบถามเจ้าหน้าที่คนดังกล่าวว่า ถ้าเจ้าหน้าที่ไม่สวมหน้ากากอนามัย ต้องแจ้งเรื่องกับใคร เจ้าหน้าที่คนดังกล่าว จึงได้ชี้ไปที่เจ้าหน้าที่อีก 1 คน (ตามผู้ร้องแจ้ง) (ไม่ระบุรายละเอียดเจ้าหน้าที่) ผู้ร้องจึงเดินไปสอบถามเจ้าหน้าที่คนดังกล่าว เจ้าหน้าที่แจ้งว่า ลองถามผู้หญิงเสื้อฟ้า ที่กำลังคุยกับเจ้าหน้าที่ช่อง 24 ดู ต่อมาผู้ร้องจึงเดินไปสอบถาม เจ้าหน้าที่คนที่ 3 (ไม่ทราบชื่อ-นามสกุล) (ไม่ทราบอายุและส่วนสูงแน่ชัด) รูปร่างผอมตัวเล็ก ใส่เสื้อสีฟ้าอ่อนคอปก ด้านหลังเสื้อพิมพ์ภาษาอังกฤษคำว่า "ภูเก็ต" ผู้ร้องได้สอบถามเจ้าหน้าที่คนดังกล่าวว่า เป็นหัวหน้าหรือไม่  เจ้าหน้าที่คนดังกล่าวตอบว่า "ไม่ใช่ แต่เป็นคนที่ทำงานอยู่ในสำนักงานฯ" และผู้ร้องสอบถามเจ้าหน้าที่ว่า ถ้าจะแจ้งเจ้าหน้าที่ไม่สวมหน้ากากอนามัย ต้องแจ้งกับใคร ซึ่งเจ้าหน้าที่คนที่ 3 ตอบผู้ร้องเสียงดังทำให้ประชาชนที่มาใช้บริการหันมามอง (ตามผู้ร้องแจ้ง) ซึ่งเจ้าหน้าที่คนดังกล่าวตอบว่า "ถ้าพี่อยากรู้พี่ก็เดินไปถามคนที่เขาใส่หน้ากากอนามัยดูสิ ว่าทำไมเขาถึงไม่ใส่ และถ้าจะร้องเรียนจะต้องร้องเรียนกับใคร" ซึ่งผู้ร้องแจ้งว่าเจ้าหน้าที่คนที่ 3 พูดจาไม่สุภาพ พูดจาเสียงดัง ไม่เต็มใจให้บริการ เบื้องต้นผู้ร้องแจ้งว่า ได้เข้าไปแจ้งเรื่องดังกล่าวกับผู้อำนวยการสำนักงานเขตหนองแขมแล้ว (ไม่ระบุรายละเอียดของผู้อำนวยการ) ประกอบกับผู้ร้องแจ้งว่าประสงค์ให้สำนักงานเขตหนองแขม ติดต่อกลับหาผู้ร้องโดยตรง จึงประสงค์ให้หน่วยงานที่เกี่ยวข้องปรับปรุงการให้บริการของเจ้าหน้าที่ สำนักงานเขตหนองแขม (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata